section_heading: Uvodne okolnosti
paragraph_text: Pitanje srpske države u državi, osim terorom, trebalo je držati stalno otvorenim i političkim aktivnostima srpskih političkih predstavnika koji su godine ratnoga sukoba iskoristili za etabliranje u hrvatski politički sustav, kao drugi, pričuvni „ešalon“ velikosrpske politike. Stihija koja je zahvatila ovu paradržavnu tvorevinu u vrijeme Oluje dovela je do realizacije već mnogo prije pripremane Martićeve odluke o evakuaciji, čime je ovaj plan postao neizvediv. Nositeljima velikosrpske politike, koji i danas suvereno vladaju Srbijom, preostalo je tek lažno prikazivati organiziranu evakuaciju kao "etničko čišćenje koje je počinila Hrvatska".